# Tai Pawb: Adroddiad Blynyddol diwedd blwyddyn

# Ebrill 2023 – Mawrth 2024

## **Llywio’r Flwyddyn: Tai Pawb**

Rydym yn dychmygu Cymru lle mae gan bawb yr hawl i gartref da.

Rydym yn hyrwyddo cydraddoldeb, amrywiaeth a chyfiawnder cymdeithasol ym maes tai yng Nghymru drwy barhau â'n gwaith gydag aelodau, partneriaid a chymunedau...

... i ddylanwadu'n sylfaenol ar y broses o wneud penderfyniadau ar y lefel uchaf a gwneud y newid ar lawr gwlad.

Dylanwadwch ar y Newid, Gwnewch y Newid, Byddwch y Newid. Blwyddyn 3 o'n strategaeth 5 mlynedd.

## **Polisi a Dylanwadu**

### **Soniwyd amdanom...**

* Cyfeiriwyd at Tai Pawb 83 o weithiau yng nghyhoeddiadau Llywodraeth Cymru neu'r Senedd neu gyfraniadau gan aelodau
* 11 o ymatebion i ymgynghoriadau

Gwnaethom gynghori Llywodraeth Cymru 145 o weithiau ar faterion cydraddoldeb ac amrywiaeth.

Mabwysiadwyd 36 o newidiadau polisi (mawr a bach) o ganlyniad i gyngor/dylanwad Tai Pawb.

### **Uchafbwyntiau:**

* SATC: Llywodraeth Cymru yn cyhoeddi SATC 2023 gan gyfeirio at loriau newydd, addasiadau ar gyfer pobl anabl a thai sy'n ddiwylliannol briodol yn dilyn mewnbwn Tai Pawb
* Yr Hawl i Dai Digonol: Lansiwyd Papur Gwyrdd Llywodraeth Cymru ar Renti Teg a'r Hawl i Dai yn dilyn mewnbwn Cefnogi’r Bil gyda Tai Pawb fel partner allweddol
* Papur Gwyn ar Ddigartrefedd: Cyngor Panel Arbenigol ac ymchwil Profiad Bywyd wedi’i adlewyrchu yn y Papur Gwyn ar Ddigartrefedd gyda Tai Pawb yn bartner allweddol

### **Datganiadau newydd:**

* Lloriau: adroddiad cynnydd ers 3 blynedd gyda TPAS Cymru
* Profiadau o ddigartrefedd ymysg pobl â nodweddion gwarchodedig yng Nghymru
* Adroddiad: profiadau pobl mewn tai o gymunedau lleiafrifoedd ethnig yng Nghymru gyda Thîm Lleiafrifoedd Ethnig ac Ieuenctid Cymru (EYST)
* Arolwg Gwaelodlin Tai Cymdeithasol Cymru Wrth-hiliol: Canfyddiadau Allweddol

### **Mewnbwn Tai Pawb:**

Cymerwyd rhan mewn nifer o grwpiau a phaneli, gan gynnwys:

1. Cadeirydd Grŵp Rhanddeiliaid Hil o dan Fwrdd Cynghori Cenedlaethol Dod â Digartrefedd i Ben
2. Is-grŵp Ailgartrefu Cyflym Llywodraeth Cymru
3. Panel Adolygu Arbenigol Llywodraeth Cymru ar Ddigartrefedd
4. Bwrdd Cynghori Cenedlaethol Dod â Digartrefedd i Ben
5. Grŵp Tai Tasglu Hawliau Anabledd Llywodraeth Cymru
6. Gweithgor Opsiynau Deddfwriaethol Llywodraeth Cymru
7. Grŵp Rhanddeiliaid Tai a Rhenti Teg Llywodraeth Cymru
8. Grŵp Trawsbleidiol ar Hawliau Dynol - Helpu i hyrwyddo'r agenda hawliau dynol yng Nghymru
9. Grŵp Trawsbleidiol ar Dai - Cyflwyniad ar yr Hawl i Dai Digonol i Aelodau'r Senedd
10. Cartrefi i Bawb Cymru
11. CGGC – Clymblaid cydraddoldeb a hawliau dynol (EHRCO)

## **Gwrth-hiliaeth**

### Hyfforddiant

* Hyfforddwyd 838 o bobl ar Gydraddoldeb, Amrywiaeth a Chynhwysiant (EDI) a Gwrth-hiliaeth
* Byddai 93% yn argymell yr hyfforddiant i eraill
* Lansiwyd ein llwyfan e-Ddysgu gyda'n cwrs cyntaf ar wrth-hiliaeth
* Cafodd 22 o fyrddau sefydliadau tai a’r UDRh eu hyfforddi mewn gwrth-hiliaeth a chafodd 8 eu hyfforddi'n rhannol

### **Gwaith cyffredinol**

Mae ein Rheolwr Gwrth-hiliaeth yn cefnogi sefydliadau gan roi cyngor a chefnogaeth gwrth-hiliaeth ar 148 o feysydd penodol, gan gynnwys 47 landlord cymdeithasol, 13 awdurdod lleol a 9 o sefydliadau cymorth tai.

Rhannwyd ein pecynnau cymorth gwrth-hiliaeth a'n pecynnau cymorth troseddau casineb.

Lansiwyd panel Gweithredoedd nid Geiriau:

* Bore coffi rheolaidd
* Gweithwyr proffesiynol tai o leiafrifoedd ethnig yn arwain, dylanwadu, craffu a chefnogi

Diwrnod Gweithredoedd nid Geiriau ar gyfer Wythnos Cydraddoldeb Hil lle rhannodd 14 sefydliad eu cynnydd ar draws y cyfryngau cymdeithasol.

Effaith

Cynhaliwyd arolyg o 800 o weithwyr mewn sefydliadau tai ar gyfer Gweithredoedd nid Geiriau, ddwy flynedd yn ddiweddarach...

* Mae mwy o bobl o leiafrifoedd ethnig yn teimlo eu bod yn gallu lleisio eu barn
* Mae llai o bobl o leiafrifoedd ethnig yn teimlo'n bryderus ynghylch cael pethau yn gyffredin ag eraill
* Mae mwy o bobl o leiafrifoedd ethnig yn teimlo bod gwrth-hiliaeth yn bwysig i'w rheolwyr
* Mae mwy o bobl o leiafrifoedd ethnig yn teimlo eu bod yn cael eu parchu gan gydweithwyr a rheolwyr

Rydym wedi gweld newid cadarnhaol yn Amrywiaeth Hil y Bwrdd o ran Landlordiaid Cymdeithasol Cofrestredig, o 4% o aelodau'r Bwrdd yn lleiafrifoedd ethnig yn 2021 i 9% yn 2023.

Mae gan 80% o sefydliadau tai yn 2023 gynllun gwrth-hiliaeth o'i gymharu â dim ond 25% yn 2021.

Roedd 75% o Addewidion Gweithredoedd nid Geiriau wrthi'n recriwtio pobl o gefndiroedd lleiafrifoedd ethnig.

Mae llawer mwy o sefydliadau yn ymgysylltu â'u tenantiaid/defnyddwyr gwasanaethau o leiafrifoedd ethnig nag yn 2021.

## **Cyrhaeddiad**

## 

Fe wnaethom ychwanegu at y tîm drwy benodi Rheolwr Cyfathrebu a Marchnata, Jennie.

* Gwelwyd cynnydd o 138% yn nifer defnyddwyr y wefan
* 1000 o ddilynwyr newydd ar y cyfryngau cymdeithasol
* Lansiwyd cylchlythyr LinkedIn

Mae gennym fwy o wrandawyr nag erioed o'r blaen:

* Cynnydd o 43% yn nifer y bobl sy'n mynychu digwyddiadau
* Cynnydd o 139% yn nifer y bobl sydd wedi'u hyfforddi

## **Prosiectau**

### **Prosiect y Pencampwyr ar waith. Gweithredwyd ein Gwaith Sector Rhentu Preifat yn llawn:**

* Cafodd cyfanswm o 15 o Bencampwyr eu recriwtio (tenantiaid, landlordiaid ac asiantau gosod)
* Sefydlwyd fforymau Landlordiaid Casnewydd, Torfaen a Sir Fynwy a bellach maen nhw’n cael eu cynnal yn annibynnol
* Gweithiwyd ochr yn ochr â 3 phartner i gyflwyno gweminarau i dros 40 o landlordiaid
* Datblygwyd gweithdy tenantiaid newydd gyda 30 o bartneriaid – i'w gyflwyno ym mlwyddyn nesaf y prosiect
* Cymerodd y pencampwyr ran yn ymchwiliad Pwyllgor y Senedd i'r Sector Rhentu Preifat
* Cafwyd cyfarfod gyda John Griffiths AS a rhoddwyd mewnbwn i Ymchwiliad y Pwyllgor Llywodraeth Leol a Thai i’r Sector Rhentu Preifat

### **Ymgyrch Iechyd y Sector Rhentu gyda TPAS Cymru**

Roedd yr ymgyrch hwn, fel rhan o'n gwaith gyda'r Sector Rhentu Preifat yng Ngwent, yn tynnu sylw at effaith iechyd meddwl i rywun sy’n rhentu, a chyfeiriwyd tenantiaid a landlordiaid at gymorth.

Cyrhaeddodd yr ymgyrch dros 2000 o bobl yn uniongyrchol trwy lawrlwytho e-lawlyfrau ac ymgysylltu uniongyrchol.

### **Pobl sy'n Chwilio am Noddfa**

Cynhaliwyd digwyddiadau Cryfach Gyda'n Gilydd yn Ne Cymru a Gogledd Cymru. Daeth tai, sefydliadau cymunedol ffoaduriaid, awdurdodau lleol a phobl sydd â phrofiad bywyd at ei gilydd i weithio tuag at Genedl Noddfa.

Lansiwyd:

* Fframwaith Tai Ffoaduriaid
* Cyhoeddwyd map o sefydliadau ar draws Cymru o bobl sy'n gweithio ac yn chwilio am noddfa

### **Ymateb Cynhwysol y Brifysgol Agored i Newid Hinsawdd**

Daeth Tai Pawb a'r Brifysgol Agored â chyrff anllywodraethol, cymdeithasau tai, Llywodraeth Cymru, academyddion a phobl â phrofiad bywyd at ei gilydd i gymryd rhan mewn gweithdy.

### **Aelodaeth**

* Gwnaethom wrando ar ein haelodau ac addasu’r hyn sydd ar gael i’n haelodau, roedd hyn yn cynnwys cynnig 28 o ddigwyddiadau am ddim i aelodau ar hyd y flwyddyn. Cynnydd o 50% mewn digwyddiadau aelodau.
* Sefydlwyd EDI Connect a bu 4 cyfarfod yn ystod y flwyddyn.
* Bellach mae gennym 78 o aelodau ar draws Cymru. Cynnydd o 7.

Cymuned:

* Ymgysylltwyd â 1538 o unigolion o sefydliadau sy'n aelodau
* Cafwyd 124 o ymholiadau drwy’r llinell gymorth
* Dosbarthwyd 3 darn o waith ymgynghori mawr
* Mae 1352 o danysgrifwyr ar y rhestr bostio
* Anfonwyd 76 gohebiaeth, gan gynnwys digwyddiadau ymwybyddiaeth ac adnoddau

Hyfforddiant:

* Bu 807 yn bresennol mewn digwyddiadau
* Mae 100% o gynrychiolwyr yn argymell ein digwyddiadau
* Darparwyd 112 o sesiynau hyfforddi
* Mae 93% o gynrychiolwyr yn argymell ein hyfforddiant

Roedd cynnydd o 56% o ran hyder i weithredu newidiadau EDI yn y gwaith yn dilyn hyfforddiant Tai Pawb.

### **Dyfarniad QED**

Mae'r dyfarniad y flwyddyn hon yn mynd i... Gymdeithas Tai Gogledd Cymru. Llongyfarchiadau i Gymdeithas Tai Gogledd Cymru am sicrhau QED eleni.

Lansiwyd ein Gwobr Arweinwyr QED yn swyddogol. Mae 100% yn fodlon â'r cynllun.

### **Cynhadledd Flynyddol**

Y gynhadledd fawr. Gofynnwyd i'n cynrychiolwyr: Ydyn ni wedi llwyddo eto?

Yn siarad:

* Rosa Curling: Cyfarwyddwr a Sefydlydd Foxglove Legal
* Dr Wanda Wyporska: Prif Weithredwr elusen arobryn, Ymddiriedolwr, Prif Siaradwr, Awdur
* Andrew Jenkins o The Traitors ar BBC

Roedd dros 100 yn bresennol a byddai 100% yn ei argymell:

* "Un o'r cynadleddau gorau i mi fod ynddi. Rwy’n edrych ymlaen at gynhadledd y flwyddyn nesaf."
* "Roedd hon yn gynhadledd hollol wych a wnaeth i mi feddwl am bethau nad ydw i erioed wedi'u hystyried hyd yn oed - dydych chi ddim yn gwybod beth nad ydych chi'n ei wybod - ond nawr mi ydw i!"
* "Thema wych sy'n procio'r meddwl ar gyfer cynhadledd wych a siaradwyr rhagorol."

### **Byddwch y Newid**

* Lansiwyd ein Strategaeth EDI a chyhoeddwyd ein data amrywiaeth ar gyfer ein staff a’n bwrdd
* Cawsom ddiwrnod gwirfoddoli tîm
* Paratowyd a chwblhawyd hyfforddiant staff ar wythnos waith 4 diwrnod. Gweithredir ar gyfer 2024-25.

Rydym hefyd wedi gwrando llawer:

Cyfrannodd 301 o bobl sydd â phrofiad bywyd at ein gwaith, gan gynnwys:

* Grwpiau ffocws yr Hawl i Dai Digonol
* Panel Gweithredoedd nid Geiriau
* Ymchwil i brofiad bywyd o ddigartrefedd
* Adroddiad ar hiliaeth a thai
* Pencampwyr Rhentu Preifat

### **Cyllid a Chydnabyddiaeth**

* Ni fyddem wedi gallu gwneud hyn heb ein cyllidwyr:
* Llywodraeth Cymru
* Comic Relief
* Cronfa Gymunedol y Loteri Genedlaethol
* Sefydliad Oak

A'r arian y maen nhw'n ei ddarparu:

* Cyfanswm Incwm – £573,735
* Gwariant – £529,677
* Colled Pensiwn Actiwaraidd – (£24,000)
* Symudiad net mewn cronfeydd – £20,058

Diolch yn fawr i’n:

* Bwrdd, a'n tri aelod o'r Bwrdd sy'n gadael. Diolch i chi am bopeth rydych chi wedi'i wneud i ni.
* Ein cymdeithion
* Ein staff
* A’n haelodau a'n partneriaid ... Heboch chi i gyd, a'r gwaith rydych chi'n ei wneud, ni fyddem yn cyflawni hanner y gwaith